CEO-ul Nike a demisionat. Acțiunile companiei au crescut după anunțul privind noua conducere
Directorul executiv al Nike, John Donahoe, își va încheia mandatul luna viitoare, după o perioadă în care cel mai mare producător de articole sportive la nivel global s-a confruntat cu rezultate slabe. Funcția va fi preluată de Elliott Hill, un veteran al companiei. Acțiunile Nike, care au scăzut cu 24% de la începutul anului, au crescut cu aproape 10% după anunț.